13. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. 20432/604 της 23 Φεβρ. / 1 Μαρτ. 1963 (ΦΕΚ Β΄ 88) Περί ατελείας ενίων ταχυδρομικών επιταγών. Έχοντες υπ’ όψιν: 1)Τας διατάξεις του άρθρ. 2 του Ν.Δ. 404/1947 «περί ταχυδρομικών επιταγών». 2)Την εκ της καταργήσεως της ατελείας ταχυδρομικών επιταγών προκύψασαν δυσχέρειαν εις την κατάθεσιν χρημάτων της δημοσίας διαχειρίσεως εκ μέρους υπολόγων εδρευόντων μακράν της έδρας του πλησιεστέρου Δημοσίου Ταμείου. 3)Την κατά την συνεδρίαν της 22.2.1963 του Συμβουλίου Ταχυδρομικής Εκμεταλλεύσεως διατυπωθείσαν γνώμην του Συμβουλίου τούτου αποφασίζομεν: Εγκρίνομεν την δι’ ατελών ταχυδρομικών επιταγών αποστολήν προς το πλησιέστερον Δημόσιον Ταμείον, χρημάτων της δημοσίας διαχειρίσεως εξ εισπράξεων πραγματοποιουμένων υπό των ως κάτωθι υπολόγων εφ’ όσον ούτοι εδρεύωσι μακράν της έδρας Δημοσίου Ταμείου. 1)Των τελωνειακών υπολόγων. 2)Των γραμματέων δικαστηρίων και ειδικών εισπρακτόρων αγροφυλακής. 3)Των εκπαιδευτικών λειτουργών. 4)Των δημοτικών και κοινοτικών εισπρακτόρων. 5)Των συμβολαιογράφων, δια τον βάσει ειδικής αποφάσεως εισπραττόμενον φόρον μεταβιβάσεως ακινήτων. 6)Παντός εν γένει δημοσίου υπολόγου δια την αποστολήν χρημάτων του Δημοσίου. Εγκρίνομεν ωσαύτως την δι’ ατελών ταχ. επιταγών αποστολήν εκ μέρους στρατιωτικών Αρχών χρηματικών ποσών, προοριζομένων δια την εξυπηρέτησιν στρατιωτικών αναγκών προς άλλας στρατιωτικάς αρχάς, εφ’ όσον δεν καθίσταται δυνατή η δι’ άλλου τρόπου αποστολή των χρημάτων τούτων. Η παρούσα δημοσιευθησομένη δια της Εφημερίδος της Κυβερνήσεως θέλει κυρωθή νομοθετικώς. Σελ. 308(γ) Τεύχος       Σελ.      